19.4.2023 г.
BG
Официален вестник на Европейския съюз
L 104/35
СИСТЕМА НА ЦЕЛЕВО ПРЕДНАЗНАЧЕНИЕ
Първо, приема се, че сделките се извършват с национална централна банка (НЦБ), използваща система, при която за всяка сделка има специално предназначени базови активи.
Оценката на активите, мобилизирани като обезпечение, се извършва на дневна база.
В този случай рамката за контрол на риска може да се опише по следния начин (вж. също таблица 2 по-долу):
1.
На 21 септември 2022 г. контрагентът извършва обезпечена заемна сделка с НЦБ, която получава 50,6 милиона евро от актив А. Актив А е обезпечена облигация с фиксиран купон и с падеж 21 декември 2026 г., на която е определена степен на кредитно качество 1-2.
Остатъчният срок до падежа е четири години, което налага дисконтиране при оценяването от 2,5 %.
Пазарната цена на актив А на референтния пазар за този ден е 101,61 %, което включва начислените лихви по купона.
От контрагента се изисква да предостави сума от актив А, която след приспадане на дисконтирането при оценяването от 2,5 %, надхвърля предоставената сума от 50 милиона евро.
Следователно контрагентът предоставя актив А с номинална стойност 50,6 милиона евро, чиято коригирана с дисконтирането пазарна стойност за този ден е 50 129 294 EUR.
2.
На 22 септември 2022 г. контрагентът извършва репо сделка с НЦБ, която изкупува 21 млн. евро от актив А (пазарна цена 101,21 %, дисконтиране при оценяването 2,5 %) и 25 млн. евро от актив Б (пазарна цена 98,62 %).
Актив Б е държавна облигация с плащания с променлив лихвен процент по купона, на която е определена степен на кредитно качество 1-2 и по отношение на която се прилага дисконтиране при оценяването от 1,5 %.
Коригираната с дисконтирането пазарна стойност на актив А и актив Б за този ден е 45 007 923 EUR и надхвърля изисквания размер от 45 000 000 EUR.
3.
На 22 септември 2022 г. се извършва преоценка на активите, обезпечаващи основната операция по рефинансиране, започната на 21 септември 2022 г. При пазарна цена 101,21 % коригираната с дисконтирането пазарната стойност на актив А все още остава в рамките на долната и горна гранична сума.
Първоначално мобилизираното обезпечение следователно се счита за достатъчно за покриване както на първоначално предоставената ликвидност, така и на начислените лихви в размер на 1 736 EUR.
4.
На 23 септември 2022 г. базовите активи се преоценяват: пазарната цена на актив А е 99,50 %, а пазарната цена на актив Б е 97,95 %.
Начислените лихви са в размер на 3 472 EUR по основната операция по рефинансиране, започната на 21 септември 2022 г., и 1 563 EUR по операцията по дългосрочно рефинансиране, започната на 22 септември 2022 г.
В резултат на това коригираната с дисконтирането пазарна стойност на актив А при първата сделка пада под сумата, която трябва да бъде покрита, т.е. предоставената ликвидност плюс начислената лихва, с 915 147 EUR, а също и под граничната точка от 49 753 455 EUR.
Контрагентът предоставя сумата от 950 000 EUR от актив А по номинална стойност, с която — след приспадане на 2,5 % дисконтиране от пазарната стойност по цена от 99,50 % — възстановява достатъчно покритие на обезпечението.
НЦБ могат да отправят искане за предоставяне на допълнително обезпечение в парични средства вместо в ценни книжа.
При втората сделка също е необходимо искане за предоставяне на допълнително обезпечение, тъй като коригираната с дисконтирането пазарна стойност на използваните в сделката базови активи (44 492 813 EUR) е под долната гранична точка (44 776 555 EUR).
Затова контрагентът предоставя сумата от 550 000 EUR от актив Б с коригирана с дисконтирането пазарна стойност от 530 644 EUR.
5.
На 26 септември 2022 г. се извършва преоценка на базовите активи, без това да води до искане за предоставяне на допълнително обезпечение по сделките от 21 и 22 септември 2022 г.
На 27 септември 2022 г. преоценката на активите, обезпечаващи операцията по дългосрочно рефинансиране, започнала на 22 септември 2022 г., показва, че коригираната с дисконтирането пазарна стойност на предоставените активи надхвърля горната гранична точка и НЦБ връща на контрагента 300 000 EUR от актив Б по номинална стойност.
Ако НЦБ трябва да изплати на контрагента изискваното допълнително обезпечение по втората сделка, в отделни случаи то може да бъде приспаднато от допълнителното обезпечение, платено от контрагента на НЦБ по първата сделка.
В резултат се извършва сетълмент само на едно допълнително обезпечение.
6.
На 28 септември 2022 г. контрагентът погасява предоставената ликвидност по основната операция по рефинансиране от 21 септември 2022 г., в т.ч. начислените лихви в размер на 12 153 EUR.
НЦБ връща 51 550 000 EUR от актив А по номинална стойност.